钦定古今图书集成/方舆汇编/职方典/第1148卷 > 《玉泉寺》前人
## 钦定古今图书集成/方舆汇编/职方典/第1148卷 > 《玉泉寺》前人

“策马不能去，徘徊双树间。地偏芳草合，天迥白云闲。
开径惟闻鸟，闭门犹见山。”长松挂明月，一鹤夜深还。

又

一榻分僧舍，悠然生远心。松云春径晦，花雨夜堂深。
露下银河白，山空玉宇沉。三年匡阜月，曾记宿东林。

又

“西城山尽好，后此一峰幽。”水月心俱寂，金银气自浮。
岚光晴不夜，春色淡如秋。双顶青冥上，孤云任去留。